stanford-oval/wikipedia huggingface dataset:
Hurrikaani Ike

| Ike |
| --- | --- |

Nimettiin::  1.9.2008
Laantui::  14.9.2008
Alin paine::  935 hPa
Kuolleita::  103 + 92
 .  Reittikartan pallot on väritetty Saffirin–Simpsonin asteikon mukaan. 012345
Hurrikaani Ike oli yhdeksäs nimetty trooppinen sykloni Atlantin hurrikaanikaudella 2008. Varsinaisen hurrikaanin laskettiin surmanneen 103 henkeä. Lisäksi 92 menehtyi välillisesti hurrikaanin vuoksi.
Eniten uhreja oli Haitissa, missä arvioitiin kuolleen 74 ihmistä. Yhdysvalloissa tuhot olivat suurimmat Texasissa, Louisianassa ja Arkansas'ssa, missä kuoli 20 ihmistä ja lisäksi 64 menetti henkensä epäsuorasti hurrikaanin vuoksi. Ainakin 28 ihmistä menehtyi hurrikaanin suoriin ja epäsuoriin vaikutuksiin myös Ohio Valleyssa myrskyn jo laantuessa.
Ike muodostui säähäiriöstä, joka syntyi Kap Verden lähellä elokuun loppupäivinä. Syyskuun 1. päivänä se oli trooppinen myrsky, ja syyskuun 4. päivänä se oli voimistunut toiseksi ylimpään eli 4. luokkaan Saffirin–Simpsonin hurrikaaniasteikolla. Iken lähestyessä Texasin rannikkoa sen tuulennopeus pieneni, joten se laskettiin enää 2. luokan hurrikaaniksi.
Ike kulki samoilla alueilla kuin Hurrikaani Gustav vain viikkoa aiemmin.
Turks- ja Caicossaarilla rakennukset vaurioituivat pahoin, mutta ihmisuhreilta vältyttiin. Kuuban länsiosassa kuoli seitsemän ihmistä, ja pääkaupunki Havannassa tuli aineellisia vaurioita. Dominikaanisessa tasavallassa hurrikaani aiheutti kaksi kuolemaa.
Kuubaa ylittäessään Ike heikkeni 1. luokan hurrikaaniksi. Meksikonlahden lämmin vesi sai sen voimistumaan jälleen, mutta vain 2. luokkaan asti (Hurrikaani Katrina oli 5. luokan hurrikaani). 
Tuulet puhalsivat kuitenkin otollisesta suunnasta, joten suurimmat tuhot syntyivät vedenpinnan äkillisen nousun takia.
Yhdysvallat

Iken läpimitta oli 12. elokuuta 2008 Texasiin saapuessa liki tuhat kilometriä. Myrskyn arvioitiin katkaisseen sähköt 2,6 miljoonalta asukkaalta Texasissa ja Louisianassa. Noin 100 000 texasilaista jäi alueelle viranomaisten evakuointimääräyksistä huolimatta.
Ike osui samoille alueille kuin Galvestonin hurrikaani vuonna 1900. Hurrikaanin aiheuttamat taloudelliset vahingot nousivat miljardeihin dollareihin.
Aiheesta muualla

Wikimedia Commonsissa on kuvia tai muita tiedostoja aiheesta .
The short - but eventful - life of Ike Boston.com. 15.9.2008. (Kuvia hurrikaani Iken aiheuttamista tuhoista.)
Ihmiset suviyössä

| Ihmiset suviyössä |
| --- | --- |
Kirjailija:  F. E. Sillanpää
Genre:  romaani
Kustantaja:  Otava
Julkaistu:  1934
Sivumäärä:  226
Löydä lisää kirjojaKirjallisuuden teemasivulta
Ihmiset suviyössä on Frans Eemil Sillanpään kirjoittama romaani vuodelta 1934. Sen on julkaissut Otava. Sillanpää luonnehti romaaniaan ”eepilliseksi sarjaksi”. Elokuvaversion valmistumisvuonna romaanista julkaistiin viides painos. Kirjan ensimmäinen virke tiivistää paljon oleellista:
»Mitään suviyötä pohjolassa tuskin onkaan; on vain viipyvä, viipyessään hiukan himmenevä ehtoo, mutta siinä himmeydessäänkin on tuo sanalla sanomaton kirkastuksensa.»
Valentin Vaala on vuonna 1948 ohjannut kirjaan perustuvan elokuvan Ihmiset suviyössä.
Ihmisen ääni (täsmennyssivu)

Ihmisen ääni tarkoittaa esimerkiksi seuraavia:
Ihmisen ääni, suomalainen kirjasarja
Ihmisen ääni, Roger Garaudyn kirja
La Voix humaine, (Ihmisen ääni), Francis Poulencin monologiooppera
Ihmisen ääni (kirja)

| Ihmisen ääni> Parole d'homme.Alkuperäisteos |
| --- | --- |
Kirjailija:  Roger Garaudy
Kieli:  ranska
Julkaistu:  1975
Suomennos
Suomentaja:  Taisto Nieminen
Kustantaja:  WSOY
Julkaistu:  1976
Sivumäärä:  227
ISBN:  951-0-07844-1
Löydä lisää kirjojaKirjallisuuden teemasivulta
Ihmisen ääni (Parole d'homme) on ranskalaisen kirjailijan Roger Garaudyn vuonna 1975 ilmestynyt teos. Sen on suomentanut Taisto Nieminen ja suomennoksen julkaissut vuonna 1976 WSOY.
Hypercar

Hypercar voi tarkoittaa seuraavia:
Hyperauto, suorituskykyinen tieliikenteeseen soveltuva auto
Hypercar (konseptiauto), RMI:n konseptiauto
Le Mans Hypercar, kilpa-autoluokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hypercar”, voi hakea sivunnimihaulla, laajalla sivunnimihaulla tai tekstihaulla.
Ingoda

| Ingoda |
| --- | --- |

Alkulähde:  Hentiivuoristo
Laskupaikka:  Šilkajoki
Maat:  Venäjä
Pituus:  708 km
Virtaama:  72,6 m³/s
Valuma-alue:  37 200 km²
Ingoda (ven. Ингода́) on Amurin vesistöön kuuluva joki Taka-Baikalian aluepiirissä Venäjällä. Yhdessä Ononin kanssa se muodostaa Šilkajoen. Ingodan pituus on 708 kilometriä ja valuma-alueen laajuus 37 200 neliökilometriä. Keskimääräinen virtaama joen suussa on 72,6 kuutiometriä sekunnissa.
Joki saa alkunsa Hentiivuoristosta. Yläjuoksulla se virtaa kapeassa rotkossa ja keskijuoksulla leveässä kattilalaaksossa Jablonovyivuoriston ja Tšerskin harjanteen välillä. Alempana Ingoda läpäisee Tšerskin ja joukon muita harjanteita, jolloin sen laakso kapenee.
Ingodan laaksossa kulkee Siperian rata. Sen varrella sijaitsee Tšitan kaupunki, Atamanovkan, Drovjanajan, Darasunin, Karymskojen ja Novokrutšininskin taajamat sekä Uljotyn piirikeskus.
Aiheesta muualla

Ingoda Taka-Baikalian tietosanakirjassa (venäjäksi)
Huiskulepinkäinen

| Huiskulepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Huiskulepinkäiset Dryoscopus
Laji::  cubla
Kaksiosainen nimi
 Dryoscopus cubla  (Shaw, 1809) 
Katso myös
   Huiskulepinkäinen Wikispeciesissä   Huiskulepinkäinen Commonsissa 
Infobox OKNimi-testi OKIUCN-testi OK: 
Huiskulepinkäinen (Dryoscopus cubla) on afrikanlepinkäisten heimoon kuuluva varpuslintu.
Levinneisyys

Huiskulepinkäistä tavataan laajalla alueella Afrikan etelä- ja itäosissa. Lajin on kuvattu olevan yleinen, ja se on luokiteltu elinvoimaiseksi.
Insuliinišokkihoito

Insuliinišokkihoitoa Lapinlahden sairaalassa 1950-luvulla. Potilaalle annetaan letkulla mahaan sokeriliuosta, jotta verensokeri nousee.
Insuliinišokkihoito on psykiatrinen hoitomenetelmä, joka oli käytössä 1930-luvulta 1960-luvulle. Hoidossa potilaalle annettiin insuliinia injektiona eli pistämällä hypoglykeemisen tilan aikaansaamiseksi, niin että hän vaipui ensin insuliinihorrokseen ja sitten unen kautta insuliinikoomaan. Lääkepistosten ei tarvinnut ulottua lihakseen (intramuskulaarinen) asti, vaan ihonalainen pistos (subkutaaninen) riitti. Kooman kestettyä 0,5–2 tuntia potilas sai glukoosia. Ellei hän saanut glukoosia taikka glukagonia, hän kuoli. Hoidon kehitti vuonna 1930 itävaltalainen lääkäri Manfred Sakel sen jälkeen, kun insuliinihormoni oli löydetty 1922.
Morfiinista riippuvaisten hoitotulokset julkaistiin vuonna 1935, jolloin hoitoa oli ehditty laajentaa muihinkin mielenterveyspotilaisiin. Tätä ennen insuliinia oli käytetty passiivisten potilaitten ruokahalun kohentamiseen. Vuonna 1936 saapui käyttöön pitkävaikutteisempia insuliinin muotoja, mutta psykiatrisessa hoitotavassa käytettiin nimenomaisesti lyhytvaikutteista insuliinia.
Menetelmän toteutus

Hoito tehtiin sairaalassa, ja se koostui useasta vaiheesta. Ensimmäinen eli hakuvaihe kesti useita viikkoja, ja silloin tutkittiin, minkä suuruinen insuliiniannos potilaalle sopi parhaiten. Toisessa vaiheessa potilas saatettiin koomaan, joka jakautui kahteen osaan, soporiin ja varsinaiseen koomaan. Soporissa potilas ei pysty vastaamaan kysymyksiin kuin ilmeillään, koomavaiheessa ei enää ollenkaan. Kooma toistettiin useana päivänä viikossa yleensä yhteensä enintään 30–40 kertaa. Ellei siihen mennessä tapahtunut voinnin kohentumista, hoito lopetettiin. Kolmas vaihe oli nimeltään polarisaatiovaihe, ja se oli hoidon lopetusvaihe. Potilas sai insuliinia joka aamu pienenevien annoksin, mutta tämä vaihe saatettiin jättää poiskin. Potilaita ei kuitenkaan voitu jättää valvomatta, ts. "hetkeäkään yksin".
Hoidon esteenä olivat erilaiset sairaudet. Kyseessä oli myös hyvin vaarallinen hoitomuoto, ja kuolleisuus oli yksi prosentti. Potilas saattoi esimerkiksi vetää limaa taikka ysköstä hengitysteihin eli aspiroida. Tämän seurauksena saattoi olla keuhkokuume. Väärin sijoittunutta nenä-mahaletkua, josta sokeriliuosta ja muita niin sanottuja heräteaineita kaadettiin, voitiin pitää sitäkin komplikaation aiheena. Liian syvää koomatilaa poistamaan voitiin käyttää erilaisia stimulantteja kuten adrenaliinia. Hoitomuotoa käytettiin huumeiden vieroitushoidoissa sekä masennustilojen ja skitsofrenian hoidossa. Pitkäaikaissairaudessa hoidon teho ei ollut erityisen hyvä, ja siksi sitä käytettiin enemmän akuuteissa tapauksissa, joissa vaste oli jopa yllättävän hyvä silloiseen tilanteeseen nähden.
Suomessa hoitoa käytettiin ensimmäisen kerran 1936 Kellokosken sairaalassa. Insuliinin käyttö väheni neuroleptien kehittymisen myötä ja jäi pois kokonaan 1960-luvulla. Insuliinišokkihoidossa voitiin potilas tainnuttaa koomaan kymmeniä kertoja. Tuolloin puhuttiin niin sanotuista insuliinitunneista, mikä tarkoitti insuliinikoomassa vietettyä, n. 1½–3 tunnin mittaista aikaa. Tanskalainen Novo Industri valmisti vielä 1970-luvun puolivälissä tähän mainittuun erityistarkoitukseen tarkoitettua insuliinia. Sen pitoisuus oli 80 KY eli IU/ml (diabeteksen hoidon insuliinin pitoisuus: 40 KY tai IU/ml). Valmisteen nimenä oli Actrapid MC Insulin.
Muuta erityistä

Insuliinišokkihoitoa saatettiin yhdistellä sähköšokkihoidon kanssa. Silloin näitä voitiin käyttää esimerkiksi vuoroviikoittain. Sittemmin on luovuttu sähköhoidon käytöstä skitsofrenian hoidossa, joskin sitä voidaan käyttää edelleen vaikea-asteisen masennuksen ohella psykoottisissa episodeissa ja vaikeassa maanisuudessa.
Ice Age 5: Törmäyskurssilla

| Ice Age 5: Törmäyskurssilla> Ice Age: Collision Course |
| --- | --- |

Ohjaaja:  Mike Thurmeier
Käsikirjoittaja:   Michael Berg  Michael Wilson  Yoni Brenner 
Tuottaja:  Lori Forte
Säveltäjä:  John Debney
Kuvaaja:  Renato Falcão
Leikkaaja:  James Palumbo
Pääosat:   Denis Leary  Jennifer Lopez  Josh Peck  Queen Latifah  Ray Romano  Seann William Scott  Simon Pegg 
Valmistustiedot
Valmistusmaa:  Yhdysvallat
Tuotantoyhtiö:   Blue Sky Studios  20th Century Fox Animation 
Levittäjä:  20th Century Studios InterCom Netflix Disney+
Ensi-ilta:   Suomi 15. heinäkuuta 2016  Yhdysvallat 22. heinäkuuta 2016 
Kesto:  94 minuuttia
Alkuperäiskieli:  englanti
Budjetti:  105 000 000 $
Tuotto:  408 600 000 $
Edeltäjä:  Ice Age 4: Mannerten mullistus
Seuraaja:  Ice Age: Buck Wildin seikkailut
Aiheesta muualla
IMDb 
Elonet
AllMovie
Infobox OKNimi-testi OK: 
Ice Age 5: Törmäyskurssilla (engl. Ice Age: Collision Course) on Blue Sky Studiosin tuottama yhdysvaltalainen animaatioelokuva sekä elokuvasarjan Ice Age viides osa. Se sai ensi-iltansa Sydneyn elokuvafestivaaleilla kesäkuussa 2016.
Juoni

Scrat putoaa jäätyneeltä luolalta vaikuttavaan tilaan yrittäessään jälleen haudata tammenterhoaan. Hän huomaa luolan olevankin lentävä lautanen, jonka hän ajaa ulkoavaruuteen aiheuttaen samalla vahingossa useiden asteroidien suuntautumisen kohti Maata. Samalla Manfred ja Ellie valmistelevat tulevaa avioliittoa tyttärelleen Kirsikalle ja hänen kömpelölle mutta hyväsydämiselle sulhaselleen Julianille.
Ääninäyttelijät

Lähde:
| 0 | 1 | 2 |
| --- | --- | --- |
| Rooli | Alkuperäinen ääni | Suomenkielinen ääni |
| Manfred | Ray Romano | Antti Pääkkönen |
| Sid | John Leguizamo | Antti L. J. Pääkkönen |
| Ellie | Queen Latifah | Sanna Saarijärvi |
| Diego | Denis Leary | Santeri Kinnunen |
| Crash | Sean William Scott | Jukka Hildén |
| Eddie | Josh Peck | Jarppi Leppälä |
| Mummi | Wanda Sykes | Susa Saukko |
| Kirsikka | Keke Palmer | Heljä Heikkinen |
| Julian | Adam DeVine | Benjamin Peltonen |
| Buck | Simon Pegg | Kimmo Blom |
| Roger | Max Greenfield | Peter Pihlström |
| Gavin | Nick Offerman | Carl-Kristian Rundman |
| Gertie | Stephanie Beatriz | Ella Pyhältö |
| Shira | Jennifer Lopez | Sanna-June Hyde |
| Brooke | Jessie J | Hanna Mönkäre |
| Shangri Llama | Jesse Tyler Ferguson | Juhani Rajalin |
| Neil deBuck Weasel | Neil deGrasse Tyson | Juhani Rajalin |
| sivurooleissa |  | Jarkko Nyman  Juhani Rajalin |
Aiheesta muualla

Ice Age 5: Törmäyskurssilla Internet Movie Databasessa (englanniksi)
Blue Sky Studios
| --- | --- |
Pitkät elokuvat: Ice Age – jäätikön sankarit (2002) •  Robots (2005) •  Ice Age 2 – Jäätikkö sulaa (2006) •  Horton (2008) •  Ice Age 3: Dinosaurusten aika (2009) •  Rio (2011) •  Ice Age 4: Mannerten mullistus (2012) •  Salainen valtakunta (2013) •  Rio 2 (2014) •  Tenavat-elokuva (2015) •  Ice Age 5: Törmäyskurssilla (2016) •  Ferdinand (2017) •  Vakoojat valepuvuissa (2019) 
Lyhytelokuvat: Bunny (1998) •  Gone Nutty (2002) •  Aunt Fanny's Tour of Booty (2005) •  No Time for Nuts (2006) •  Surviving Sid (2008) •  Scrat's Continental Crack-up (2010) 
Osuudet muissa elokuvissa: Joen kämppä (1996) •  Henkimaailman hommia (1997) •   Alien – ylösnousemus (1997) •  Star Trek – kapina (1998) •  Jeesuksen poika (1999) •  Titan A.E. (2000)
Irena Szydłowska

| Mitalit> Maa:   Puola. Olympialaiset .Naisten jousiammunta | Mitalit> Maa:   Puola. Olympialaiset .Naisten jousiammunta | Mitalit> Maa:   Puola. Olympialaiset .Naisten jousiammunta | Maa:   Puola> .Naisten jousiammunta |
| --- | --- | --- | --- |
|  Hopeaa | München 1972 | yksilökilpailu |  |
Irena Szydłowska (28. tammikuuta 1928 Lviv – 14. elokuuta 1983 Varsova) oli puolalainen jousiampuja. Hän kilpaili vuoden 1972 kesäolympialaisissa Münchenissä ja sai siellä hopeaa yksilökilpailussa. Hän osallistui myös vuoden 1976 kesäolympialaisiin Montrealissa ja jäi siellä yksilökilpailussa 20. sijalle.
Huiskiloeukalyptukset

| Huiskiloeukalyptukset |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Myrtales
Heimo::  Myrttikasvit Myrtaceae
Suku::  Huiskiloeukalyptukset Corymbia  K.D. Hill & L.A.S. Johnson
Katso myös
   Huiskiloeukalyptukset Wikispeciesissä   Huiskiloeukalyptukset Commonsissa 
Infobox OKNimi-testi OK: 
Huiskiloeukalyptukset (Corymbia) on puiden suku, johon kuuluu 113 lajia. 1990-luvulle asti ne luokiteltiin eukalyptusten sukuun, joita ne muistuttavat paljon ulkonäöltään ja kasvualueiltaan.
Koalat käyttävät niitä ruokakasveinaan, varsinkin lajia Corymbia maculata. Joitakin lajeja, etenkin Corymbia ficifolia, viljellään koristekasveina.
Lajeja

Huiskiloeukalyptuksien sukuun kuuluu yksi suomeksi nimetty laji:
sitruunaeukalyptus (Corymbia citriodora)
Irena Degutienė

Degutienė vuonna 2010
Irena Degutienė (s. 1. kesäkuuta 1949, Šiauliai, Liettuan SNT, Neuvostoliitto) on liettualainen Kotimaan liittoa edustava poliitikko ja Seimasin entinen puhemies. Hän on toiminut kaksi kertaa väliakaisena Liettuan pääministerinä, ensimmäisen kerran 4. toukokuuta - 18. toukokuuta 1999 ja toisen kerran 27. lokakuuta - 3. marraskuuta 1999. Degutienė on myös toiminut sosiaali- ja työministerinä vuosina 1996-2000.
Degutienė valmistui vuonna 1978 Vilnan yliopiston lääketieteellisesltä linjalta. Noin kahdenkymmenen vuoden ajan hän työskenteli Vilnan Punaisen Ristin sairaalassa. Degutienėn ministeriura alkoi vuonna 1994, jolloin hänet valittiin terveysministeriksi. Vuonna 1996 ja toisen kerran vuonna 2000 hänet valittiin kansanedustajaksi Seimasiin. 17. syyskuuta 2009 Degutienėsta tuli ensimmäisenä naisena Liettuan historiassa Seimasin puhemies.
Ihmiset, Eläimet, Luonto

| Ihmiset, Eläimet, Luonto> Pessoas–Animais–Natureza |
| --- | --- |
  
  
  
Perustettu:  2009
Puheenjohtaja:  Inês Sousa Real
Ideologia:  eläinten oikeudet humanismi ympäristönsuojelu
Poliittinen kirjo:  keskusta-vasemmisto
Toimisto:  Av. Almirante Reis, 81 B 1150-012, Lissabon
Tasavallan kokous:  4 / 230
EU-parlamentti:  1 / 21
Kotisivu:  www.pan.com.pt
Infobox OKNimi-testi OK: 
Ihmiset, Eläimet, Luonto (port. Pessoas-Animais-Natureza, PAN) on portugalilainen puolue, joka perustettiin toukokuussa 2009. Vuonna 2015 he saivat yhden paikan Tasavallan kokoukseen. Vuonna 2019 he myös saivat yhden paikan Euroopan parlamenttiin sekä kasvattivat paikkamääränsä neljään Tasavallan kokouksessa (2 paikkaa voitettiin Lissabonissa, 1 Portossa ja 1 Setúbalissa).
Heinäkuussa 2021 puolueen puheenjohtajaksi valittiin Inês Sousa Real.
Vuoden 2022 parlamenttivaalien alla PAN vaati vaaliohjelmassaan mm. seuraavia asioita:
Ympäristö- ja ilmastoministeriön perustamista
Ympäristörikoksien määrittelemistä rikokseksi ihmisyyttä vastaan
Vähentää keskiluokan verotaakkaa
Laskea äänestysikäraja 16 vuoteen
35-tuntista työviikkoa ja 25 päivää vuosilomaa kaikille
Härkätaistelujen kieltämistä
Ibai Gómez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ibai Gómez Pérez
Syntymäaika: 11. marraskuuta 1989 (ikä 34)
Syntymäpaikka: Bilbao, Biskaja, Espanja
Pelipaikka: hyökkääjä
Pituus: 177 senttimetriä
Paino: 72 kilogrammaa
Junioriseurat
2004–2008: Santutxu
Seurat
| Vuodet | Seura | O | (M) |
| 2008–2009 | Santutxu | 31 | (7) |
| 2009–2010 | Sestao River | 36 | (8) |
| 2010–2012 | Bilbao Athletic | 28 | (14) |
| 2010–2016 | Athletic Bilbao | 101 | (13) |
| 2016–2019 | Alavés | 81 | (15) |
| 2019– | Athletic Bilbao | 31 | (0) |
 Seurajoukkueuran tilastot kattavat vain kansalliset sarjat, päivitetty 11. elokuuta 2020.
Ibai Gómez Pérez eli Ibai (s. 11. marraskuuta 1989 Bilbao, Biskaja) on espanjalainen jalkapalloilija. Hän on edustanut Espanjan korkeimmalla sarjatasolla Primera Divisiónissa Alavésia ja bilbaolaista Athleticia. Hän on pelipaikaltaan hyökkääjä.
Seurajoukkueura

Ibai on bilbaolaisen Santutxun kasvatti. Uransa aikuisten sarjoissa hän aloitti Santutxun edustusjoukkueessa kaudella 2008–2009 Vizcayan maakunnan División de Honorissa, joka vastaa viidenneksi korkeinta sarjatasoa. Kaudeksi 2009–2010 Ibai siirtyi kolmanneksi korkeimman sarjatason Segunda División B:n Sestao Riveriin, jonka pudottua kauden päätteeksi hän vaihtoi samassa sarjassa pelanneen kotikaupunkinsa ja Baskimaan suurseuran Athleticin reservijoukkueen riveihin.
Ibai sai pian kokemusta myös Joaquín Caparrósin valmentamassa Athleticin edustusjoukkueessa ja debytoi korkeimmalla sarjatasolla Primera Divisiónissa 17. lokakuuta 2010 ottelussa Zaragozaa vastaan. Vaihdosta kentälle päässeen Ibain ottelu päättyi kuitenkin jo kolmen minuutin jälkeen polvivammaan. Toivuttuaan loukkaantumisesta hän pelasi kauden lopulla vielä kahdessa ottelussa.
Kaudella 2011–2012 Ibain vastuu nyt Marcelo Bielsan luotsaamassa Athleticin edustusjoukkueessa kasvoi, ja hän pelasi kaikki kilpailut mukaan lukien 29 ottelussa. Eurooppa-liigan pudotuspeleissä hän teki kaksi tärkeää maalia Schalkea ja Sportingia vastaan. Athletic ylsi loppuotteluun sekä Eurooppa-liigassa että Espanjan cupissa eli Copa del Reyssä, mutta hävisi molemmat maalein 3–0. Eurooppa-liigan loppuottelussa Atlético de Madridia vastaan Ibai pelasi toisen puoliskon ja Copa del Reyn loppuottelussa Barcelonaa vastaan täydet minuutit.
Aiheesta muualla

Ibai Athletic Clubin sivustolla (englanniksi)
Ibai BDFutbol-sivustolla (englanniksi)
Hubert Cecil Booth

| Hubert Cecil Booth |
| --- | --- |
 Booth vuonna 1901
Henkilötiedot
Syntynyt: 4. heinäkuuta 1871 Gloucester, Englanti
Kuollut: 14. tammikuuta 1955 Croydon, Englanti
Ammatti:  insinööri
Vanhemmat:  Abraham Booth
Puoliso:  Charlotte Mary Pearce
Hubert Cecil Booth (4. heinäkuuta 1871 Gloucester – 14. tammikuuta 1955 Croydon) oli englantilainen insinööri. Hänet tunnetaan pölynimurin keksijänä. Hän suunnitteli myös maailmanpyöriä, riippusiltoja ja tehtaita.
Elämänvaiheet

Booth syntyi Gloucesterissa, Englannissa vuonna 1871. Aikuisiällään hän suunnitteli Yhdistyneen kuningaskunnan merivoimille moottoreita. Vuonna 1903 hän nai tehtailija Francis Tring Pearcen tyttären Charlotte Mary Pearcen. Booth menehtyi vuonna 1955 Croydonissa.
Elämänvaiheet > Pölynimuri

Booth suunnitteli alun perin pölynimurin toimivan niin, että laite puhaltaisi tai harjaisi roskat pois. Hän patentoi pölyä imevän keksintönsä elokuussa 1901. Ensin hän myi siivouspalveluja British Vacuum Cleaner Companyn nimellä. Boothille valitettiin laitteiden melusta ja hän sai jopa sakot, koska imurin väitettiin säikytelleen hevosia. Kun Booth oli siivoamassa Royal Mint -nimistä rahapajaa, hänet pidätettiin koska hänen koneensa olivat imeneet valtavia määriä hopeapölyä. Booth vapautettiin kuitenkin melko pian.
Huiskukertut

| Huiskukertut |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikantöpökerttuset Macrosphenidae
Suku::  Huiskukertut Macrosphenus  Cassin 1859
Katso myös
   Huiskukertut Wikispeciesissä   Huiskukertut Commonsissa 
Infobox OKNimi-testi OK: 
Huiskukertut (Macrosphenus) on afrikantöpökerttusten heimoon kuuluva varpuslintusuku. Aiemmin suku luettiin kuuluvaksi kerttujen heimoon. Huiskukerttuihin kuuluu BirdLifen mukaan viisi lajia.
Lajit

Angolanhuiskukerttu (Macrosphenus pulitzeri)
Isohuiskukerttu (Macrosphenus kretschmeri)
Keltahuiskukerttu (Macrosphenus flavicans)
Ruskohuiskukerttu (Macrosphenus kempi)
Viherhuiskukerttu (Macrosphenus concolor)
Aiheesta muualla

ITIS: Macrosphenus (englanniksi)
Ihmisiin kohdistuvien vaikutusten arviointi

Ihmisiin kohdistuvien vaikutusten arviointi (IVA) on prosessi, jossa arvioidaan ennalta päätöksen vaikutuksia ihmisten terveyteen ja hyvinvointiin. Arvioinnin kohteena voi olla hanke, suunnitelma, ohjelma tai mikä tahansa muu päätös. IVA yhdistää aiemmin erilliset terveysvaikutusten arvioinnin (TVA) ja sosiaalisten vaikutusten arvioinnin (SVA).
IVA:ssa tarkastellaan vaihtoehtoisia ratkaisumalleja. Vaihtoehtojen käsittely selkiyttää tavoitteita, mahdollistaa ristiriitojen käsittelyn ja konkretisoi sitä, kuinka tavoitteet voidaan saavuttaa.
IVA toimii suunnittelun ja päätöksenteon työvälineenä. Se on monialainen prosessi, johon osallistuvat eri alojen asiantuntijat, työntekijät ja päättäjät. Mukana arvioinnissa ovat myös ne ihmiset tai ihmisryhmät, joihin päätöksellä saattaa olla vaikutuksia.
Aiheesta muualla

Ihmisiin kohdistuvien vaikutusten arviointi, IVA-käsikirja[vanhentunut linkki]
Humalajärvi (Jämsä)

| Humalajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°40′26″N, 24°54′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Jokuanjärveen 
Järvinumero:  35.765.1.004
Mittaustietoja
Pinnankorkeus:  135,4 m  
Rantaviiva:  2,016 km  
Pinta-ala:  16,635 ha  
Saaria:  ei saaria 
 fiHumalajärvi 
Humalajärvi  on Keski-Suomessa Jämsän Rasissa sijaitseva järvi.
Maantietoa

Järven pinta-ala on 16,6 hehtaaria ja se on 700 metriä pitkä ja 400 metriä leveä. Se sijaitsee Pitkäjärven länsipuolella Pukarajärveltä Rasinjärvelle kulkevan kalliomurroksen painaumassa . Järvellä ei ole kartan mukaan saaria. Sen rantaviivan pituus on 2,0 kilometriä ja sen rannat ovat metsämaata. Sen haja-asutus muodostuu yhdestä kiinteästä tilasta ja alle kymmenestä vapaa-ajan asunnosta. Niille tulee tiet Pukarankulman kautta tulevalta ja Rasista alkavalta kylätieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 135,4 metriä mpy. Siihen on johdettu kolme metsäojaa, jotka tuovat soilta kuivatusvesiä ja luoteesta Sammakkolammin vesiä. Järven laskuoja lähtee sen länsirannasta kohti länttä, missä se virtaa Jokuanjärven läpi ennen laskemistaan Pitkäjärven lahteen Kissaniemen viereen. Laskuojalla on pudotusta Jokuanjärveen 8,8 metriä.